મહેસાણા તાલુકાનાં છઠીયારડા ગામમાં સાસુ-વહુનાં ઝઘડામાં પરિણીતાનો પક્ષ લઈને પરિણીતાના કાકાએ વેવાણ પર લાકડી વડે હુમલો કરતાં મહિલાને સિવિલમાં સારવાર હેઠળ રખાઈ છે.ઘાયલ મહિલાએ છઠીયારડાનાં આશીફખાન બલોચ સામે ફરીયાદ આપતાં પોલીસે ગુનો નોંધવાની તજવીજ હાથ ધરી છે. છઠીયારડા ગામનાં મોયલવાસમાં રહેતાં હમીદખાન મલેકનાં દીકરા મહંમદ હનીફનાં લગ્ન મૂળ છઠીયારડાનાં અને હાલમાં અમદાવાદમાં રહેતી અલ્તફીનબાનુ સાથે થયા છે.મહંમદહનીફ આર્મીમાં આસામ નોકરી કરતો હોવાથી દર બે ત્રણ મહિને આવતો હોય છે.